Ներկայումս բարձրագույն կրթության ոլորտում գործում է եռաստիճան կրթական համակարգ։ Բակալավրը բարձրագույն կրթության առաջին աստիճանն է, և շրջանավարտները կարող են այդ դիպլոմով աշխատել ստացած մասնագիտությամբ։ Միանգամայն սխալ են այն պաշտոնյաներն ու գործատուները, ովքեր ասում են, թե բակալավրը թերի բարձրագույն կրթություն է։ Ըստ նախարարի՝ կրթական յուրաքանչյուր աստիճան ունի իր նպատակներն ու խնդիրները։ Ուստի ավարտելուց հետո պետք է հստակ կողմնորոշվել՝ գնալ աշխատելո՞ւ, թե՞ շարունակել կրթությունը մագիստրատուրայում, այնուհետև՝ ասպիրանտուրայում։ Մագիստրոսի աստիճանը, ինչպես ասաց Ս.Ասրյանը, պարտադիր կրթական աստիճան չէ բարձրագույն կրթության ոլորտում. մագիստրատուրայում սովորում են ցանկացողները՝ ըստ կարողությունների և համապատասխան գիտելիքների։ ԼՂՀ կառավարության կողմից ԱրՊՀ-ին մշտապես հատկացվում են թե՜ անվճար և թե՜ վճարովի տեղեր, և ցանկացողները կարող են դիմել մագիստրատուրայի համակարգում սովորելու համար մի պայմանով՝ համալսարանը շեմ է սահմանում, ըստ որի բաշխվում են անվճար և վճարովի տեղերը։ Սահմանվում է նաև շեմ, որից ցածր միավորների դեպքում չի թույլատրվում սովորել մագիստրատուրայում։